open-index/open-wikipedia-markdown huggingface dataset:
Arve Juritzen

**Arve Otter Juritzen** (født 1960) er en norsk journalist, forlegger, forfatter, programleder og lokalpolitiker (H). 

## Bakgrunn og virke
Juritzen gikk ett år på handelsskole før han som 17-åring begynte som lærling hos *[[Drammens Tidende]]*. På 1980-tallet dro han til Minneapolis i USA for å lære seg undersøkende TV-journalistikk hos WCCO, en underavdeling av kringkastingsselskapet CBS. Målet var å skaffe seg nok kunnskap slik at han kunne etablere eget produksjonsselskap for TV hjemme i Norge. 

I 1992-93 startet han som reporter i *[[TV 2 Nyhetene]]* i det da nyetablerte TV 2. I 1994 skapte han, produserte og var programleder for forbrukerprogrammet *[[TV 2 hjelper deg]]* på samme kanal. Dette ledet han i seks år frem til han i 2000 sluttet for å lede kanalens nye gameshow *[[Vil du bli millionær?]]* I 2001 gikk han over til TVNorge for å lede det omdiskuterte realityprogrammet *[[Big Brother]]*. Etter to sesonger med reality var han i 2002 aktuell med det egenproduserte debattprogrammet *[[Juritzen direkte]]* på samme kanal. Dette programmet ble nedlagt etter én sesong. Etter flere års fravær returnerte han til TV i 2007 for å lede gameshowet *[[Hvem er hvem? (TV-program)|Hvem er hvem?]]* på TVNorge. Programmet ble imidlertid ikke den seersuksessen som kanalen hadde håpet på.   

I 1994 etablerte han sitt eget TV-selskap, Juritzen-TV, som på det meste hadde 100 ansatte. Han solgte selskapet i 2001 for 30 millioner kroner.  

I 2006 gikk han inn i bokbransjen og startet eget bokforlag, Juritzen Forlag. Flere av forlagets utgivelser ble omstridte og i en periode ble han omtalt som Norges mest kontroversielle forlegger. I 2019 solgte han forlaget til Strawberry Publishing, som var eid av Petter Stordalen. Datterforlagene Juritzen Jr. beholdt han selv. Høsten 2021 var han var redaktør for debutboken til Maud Angelica Behn, *Tråder av tårer*.  

Juritzen har skrevet syv bøker, deriblant en biografi om det første norske aidsofferet; Henki Hauge Karlsen (1987). Henki var en av hans bekjente på 1980-tallet. 

Ved kommunestyre- og fylkestingsvalget 2023 ble Juritzen valgt inn i Oslo bystyre som representant for Høyre. Han er medlem av byutviklingsutvalget og er Oslo Høyres talsperson for byutvikling.

## Privat
Arve Juritzen stod fram som homofil rundt millenniumskiftet. I 2004 fikk han en datter ved hjelp av en surrogat i USA.

## Annet
Juritzen var statist i *[[Star Wars Episode V: Imperiet slår tilbake]]* fra 1980. Scenene som i filmen foregikk på snøplaneten Hoth, var i virkeligheten spilt inn på Finse på Hardangervidda. Filmteamet trengte statister, og mange av soldatene var norske.

I 2021 var han en av deltakerne i andre sesong i serien *[[Maskorama]]*. Hans forkledning var rollen som «Frosken», og sangen han fremførte var The Clashs låt «Should I Stay Or Should I Go». Dette var første gang han fremførte på en scene, samt sang foran kamera, og kun 16 seere klarte å gjette at det var han i kostymet.

## Referanser




## Eksterne lenker
*
Lager

**Lager** eller **lagring** viser til oppbevaring, enten av fysiske ting som råvarer og ferdigvarer, eller ikke-fysiske ting som informasjon. Det finnes en rekke bruksområder for ordet, både for fasiliteter og teknologi.

**Lager** kan ha flere betydninger:

## Datateknologi
* Datatalager, et middel til å beholde digitale data
* Datalagring, generell registrering og oppbevaring av informasjon
* Kodelager (engelsk: *repository*), et delt lager for kode brukt til versjonskontroll
* Skylagring, en digital lagringsplass som det fås tilgang på via internett

## Mekanikk
*Lager (maskindel)
**Konisk rullelager
**Kulelager
**Rådelager
**Trustlager

## Logistikk og bygninger
* Garasje (bolig), en lagringsplass som vanligvis brukes til å lagre biler
* Lagerrom, et rom for lagring av gjenstander, for eksempel en bod
* Lagerbygning, en bygning for lagring av varer og gjenstander, herunder automatlager (automatisert lager)
* Minilager, et offentlig lager som brukes av enkeltpersoner
* Postlagring, lagring via post eller leveringstjeneste

## Annet
* Energilagring
* Lager (øl), en type øl
* Spesifikk lagring, av grunnvann i en akvifer (geologisk formasjon)
Mexico bys metro

**Mexico bys metro**, på spansk **Sistema de Transporte Colectivo – Metro**, er et offentlig transportnett for Mexico by. Det blir regnet som nummer 3 på listen over tunnelbaner i verden med flest reisende. Her blir om lag 7,6 millioner personer transportert daglig. Billettprisene blir subsidiert av de meksikanske myndighetene, og dagens takst er på 3 MXN.

Nettverket dekker hovedsakelig Det føderale distriktet (Distrito Federal), men nyere utbygging har også ført linjer ut i forstedene, som ligger i delstaten México (Edomex).

Metroens betydning for Mexico by er stor. En reisende kan med metroen ta seg lett og hurtig rundt i den enorme byen. Siden den også er billig, sparer den metropolen for trafikkorker. Metroen blir godt vedlikeholdt og rengjort. På grunn av godt vakthold av væpnet politi og de store folkemengdene forekommer det sjelden vold, men en del lommetyveri kan skje, særlig i rushtiden.

## Symbolbruk
Den reisende på metroen i Mexico by kan ikke unngå å legge merke til symbolene, eller piktogrammene, som hver stasjon er utstyrt med. Grunnen til dette var den høye andelen analfabeter i Mexico på det tidspunktet metroen først ble utbygd. Man tenkte at en fargekode og piktogrammer for hver stasjon skulle gjøre det lettere for dem som ikke kunne lese. Symbolene kan referere til noe som fysisk kan ses ved stasjonen (for eksempel Salto de Agua, «springvannet»), betydningen stasjonsnavnet har, eller en historisk referanse til området rundt stasjonen.

I tillegg har hver linje sin egen farge.

## Nåværende nettverk

## Metrobús

Metrobús er et bussystem i Mexico by med busser som har egne kjørefelt og derfor kan komme seg frem uforstyrret av annen trafikk. Systemet ble åpnet i 2005 og består av to linjer. Noen av metrobús-stasjonene har overgang til undergrunnsstasjoner.

## Tren Ligero

Tren ligero er ikke formelt en del av metrosystemet, men det er overgang fra Tasqueña til toget. Man må imidlertid kjøpe en egen billett som bare gjelder for tren ligero. Linja går fra Tasqueña til Xochimilco.

## Referanser


## Eksterne lenker
*
North East Derbyshire

**North East Derbyshire** er et administrativt distrikt i Derbyshire i England. Administrasjonssenteret er Chesterfield, som er et eget distrikt, men som grenser mot North East Derbyshire på tre sider og derfor er et naturlig sentrum i området. 

Distriktet ble opprettet 1. april 1974 ved sammenslåing av Clay Cross, Dronfield og nesten hele Chesterfield landdistrikt. Distriktet dekker et areal på 275,60 km² og hadde 99&nbsp;023 innbyggere i 2011.

## Steder i distriktet
* Arkwright Town, Ashover
* Barlow
* Calow, Clay Cross
* Danesmoor, Dronfield
* Eckington
* Grassmoor
* Holmesfield, Holymoorside, Holmewood
* Killamarsh
* North Wingfield
* Pilsley
* Renishaw, Ridgeway
* Shirland, Spinkhill, Stonebroom
* Tupton
* Wingerworth

## Referanser


## Eksterne lenker
*
South Derbyshire

**South Derbyshire** er et administrativt distrikt i Derbyshire i England. Det dekker en tredjedel av National Forest, og har Swadlincote som administrasjonssenter.

Distriktet ble opprettet 1. april 1974 ved sammenslåing av Swadlincote, Repton landdistrikt og deler av South East Derbyshire landdistrikt. Distriktet dekker et areal på 338,12 km² og hadde 94&nbsp;611 innbyggere i 2011.

## Steder i distriktet
* Aston-on-Trent
* Elvaston
* Hatton, Hilton
* Melbourne
* Stenson Fields, Swadlincote

## Referanser


## Eksterne lenker
*
South Holland

**South Holland** er et administrativt distrikt i Lincolnshire i England. Administrasjonssenteret er Spalding. 

Distriktet ble opprettet 1. april 1974, ved sammenslåing av Spalding, East Elloe landdistrikt og Spalding landdistrikt. Det har sitt navn etter det tidligere administrative grevskapet Holland. Distriktet dekker et areal på 742,37 km² og hadde 88&nbsp;270 innbyggere i 2011.

South Holland grenser mot Boston i nord, The Wash og grevskapet Norfolk i øst, Cambridgeshire og Peterborough i sør, South Kesteven i vest og North Kesteven i nordvest. 

## Referanser


## Eksterne lenker
*
South Kesteven

**South Kesteven** er et administrativt distrikt i Lincolnshire i England. Administrasjonssenteret er Grantham. 

Distriktet ble opprettet 1. april 1974 ved sammenslåing av Grantham, Stamford, Bourne landdistrikt, South Kesteven landdistrikt og West Kesteven landdistrikt. Distriktet dekker et areal på 942,59 km² og hadde 133&nbsp;788 innbyggere i 2011.

South Kesteven grenser mot North Kesteven i nord, South Holland i øst, Rutland og Peterborough i sør og Leicestershire i vest. 

## Steder i distriktet
* Bourne
* Grantham
* Haconby
* Market Deeping
* Stamford

## Referanser


## Eksterne lenker
*
Sirat Rasul Allah

Ordene **Sirat Rasul Allah** (arabisk &#1587;&#1610;&#1585;&#1577; *biografi – profet – Allah*, norsk: *Profetens liv og levnet*) finnes i tittelen på den første biografien om profeten Muhammed. Profetbiografien ble skrevet av Ibn Ishaq (ca. 704-767) på oppdrag fra den andre abbasidekalifen, al-Mansur. Ibn Ishaq baserte seg på kunnskap samlet av Urwa ibn al-Zubayr (død 712) og Abu Bakr Muhammad ibn Shihâb al-Zuhri (død 742). Biografien ble senere redigert til sin endelige versjon av Ibn Hisham (død 833).

Sirat er en fortelling om profetens liv fra vugge til grav, med vekt på politiske og militære bragder. Det er mulig at de militære bragdene ble fremhevet nettopp forbi boken var skrevet på oppdrag fra en hærfører, kalifen..

Sirat er karakterisert som en «livlig hagiografi» og som «historiefortellinger uten direkte 'juridisk' eller teologisk betydning», og beskrevet som en motsetning til hadith; det er hadith som har dannet grunnlaget for «det 'Muhammed-bilde' som den tidlige islamske 'samtiden' satte opp som et mønster for et godt og rettskaffent liv og en 'korrekt' islamsk levemåte.»

Senere har *Sirat Rasul Allah*, eller bare *Sira*, kommet til å bli en sjangerbetegnelse for islamske profetbiografier.

Små utdrag er utgitt på norsk i antologien *[[Klassiske islamske tekster]]*, 2013.
## Referanser
Lincoln County (Vest-Virginia)

**Lincoln County** er et fylke i den amerikanske delstaten Vest-Virginia. Det ligger i de sørvestlige delene av staten og det grenser mot Putnam County i nord, Kanawha County i nordøst, Boone County i sørøst, Logan County i sør, Mingo County i sørvest, Wayne County i vest og mot Cabell County i nordvest.

Lincoln Countys totale areal er 1&nbsp;136 km² hvorav 3 km² er vann. I 2000 hadde fylket 22&nbsp;108 innbyggere og administrasjonssenteret ligger i byen Hamlin.

Fylket ble grunnlagt i 1867 av land fra fylkene Kanawha og Cabell og det er oppkalt etter USAs 16. president, Abraham Lincoln. Etter den amerikanske borgerkrigen var det et ønske fra tidligere konfødererte å gi fylket navnet Davis County etter Jefferson Davis, men det førte ikke frem.

## Referanser


## Eksterne lenker
*
The Godfather: The Game

***The Godfather: The Game*** er et tredjepersonsskytespill basert på filmen *[[Gudfaren]]* fra 1972.

Noen av stemmene i spillet er opplest av originalbesetningen. Dette gjelder Marlon Brando (som Don Vito Corleone), James Caan (som Sonny Corleone), Robert Duvall (som Tom Hagen) og Abe Vigoda (som Salvatore Tessio).

Spillet har en veldig åpen struktur lik *[[GTA]]*-serien og ''Mafia''. Spillets historie følger tidslinjen fra filmrekken. Både miljøet og karakterene er direkte hentet fra filmen. Man kjemper seg oppover i mafiasystemet og kriger mot de andre familiene.

## Handling
I Little Italy, New York i 1936 ble en ung Aldo Trapani vitne til hans far Johnny, medlem av den kriminelle Corleone-familien, bli drept av den rivaliserende Barzini-familien. Don Vito Corleone forsøker å trøste Aldo, og forteller ham at når Aldo er gammel nok og tiden er inne, kan Aldo ta hevn. Ni år senere, i 1945, kommer Aldo tilbake fra andre verdenskrig etter å ha tjenestegjort i det amerikanske militæret. Moren hans Sarafina forteller Vito at Aldo har fått problemer med gruppe unge kriminelle. Vito sender Luca Brasi for å finne Aldo, og rekruttere ham til familien deres.

Brasi sender Aldo for å møte Paulie Gatto og Corleone-medarbeider Marty "Monk" Malone, for å hevne seg på to menn som tidligere skal ha angrepet datteren til Bonasera - en nær venn av Vito. Senere reiser Aldo sammen med Brasi for å møte Virgil Sollozzo, en narkotika-baron fra Tattaglia som nå søker hevn mot Vito. Men Tattaglia dreper Brasi. Etter å ha vært vitne til Brasis død, stikker Aldo av for å informere Monk hva som skjedde. Men ett drapsforsøk på Vito finner også sted i nærheten.

Etter å ha blitt tatt med til et sykehus av Aldo og sønnen Fredo, utnevner Don Vito sin eldste sønn, Sonny Corleone, til fungerende Don i Vitos fravær. Aldo og Michael Corleone blir kort tid senere truet av en gruppe korrupte politifolk, ledet av Marc McCluskey. De oppdager også at FBI-agenter undersøker Corleone-familien, og at FBI allerede har plassert en undercover informant innenfor familien deres.

## Versjoner
### PSP-versjonen
*The Godfather: The Game* ble omtitulert til *The Godfather: Mob Wars* for PSP. I motsetning til de andre versjonene, kan man ikke gå fritt rundt.

### Wii-versjonen
23. mars 2007 ble *The Godfather: The Game* også utgitt på Nintendos konsoll Wii. Spillet har blitt omtitulert *The Godfather: Blackhand Edition*.

### PS3-versjonen
20. april 2007 ble «The Godfather: The Game» også utgitt på Sonys konsoll PlayStation 3. Spillet har blitt omtitulert «The Godfather: The Don's Edition».

### Xbox- og Xbox 360-versjonen
21. mars 2006 ble spillet også lansert på Xbox, og senere, den 19. september samme år ble den også utgitt på Xbox 360.
## Referanser

## Eksterne lenker
*
ISO 8859

**ISO 8859** er en standard som definerer flere tegnsett beregnet på datamaskiner. Standarden er delt opp i flere deler slik som ISO 8859-1, ISO 8859-2 osv, som hver for seg også refereres til som standarder.

## De forskjellige delene av ISO 8859
ISO 8859 er delt inn i følgende deler:

## Se også
* ISO 8859-1
Åna-Sira kraftverk

**Åna-Sira kraftverk** er et vannkraftverk i elven Sireåna i Flekkefjord kommune i Agder.

Kraftverket utnytter fallet på 48 meter fra Lundevatn til Åna. Vannmengden er 390 m³ i sekundet.

De to første turbinene i kraftverket ble startet i 1971, og den siste i 1989.

Samlet effekt er 150 MW fra tre francisturbiner. Årsproduksjonen i 2004 var på 549 GWh.
 
Kraftverket eies av Sira-Kvina Kraftselskap og inngår i den omfattende Sira-Kvina-utbyggingen.

## Referanser


## Kilder
* 
* NVE vannkraftdatabase
* Sira-Kvina kraftselskap
* Å Energi: Våre kraftverk
Logan County (Vest-Virginia)

**Logan County** er et fylke i den amerikanske delstaten Vest-Virginia. Det ligger i den sørvestlige delen av staten og det grenser mot Lincoln County i nord, Boone County nordøst, Wyoming County i sørøst og mot Mingo County i sørvest. Administrasjonssenteret ligger i byen Logan.

Logan Countys totale areal er  km² hvorav 4 km² er vann. I 2000 hadde fylket  innbyggere.

Fylket ble opprettet i 1824 av land fra Giles, Tazewell County i Virginia og Cabell og Kanawha County i Vest-Virginia. Fylket har fått sitt navn etter mingo-indianernes høvding, Logan.

Fylket var åstedet for den blodige gruvearbeideroppstanden slaget ved Blair Mountain i 1921.

## Eksterne lenker
*
Løvstakktunnelen

**Løvstakktunnelen** er veitunnel på fylkesvei 540 som ble åpnet i 1968. Den er 2032 meter lang og forbinder Fyllingsdalen og Bergen sentrum (via Gyldenpris og Puddefjordsbroen). Den heller svakt mot sentrum og har ett felt i hver retning, og er i det siste blitt malt hvit for å bedre belysningen. På Fyllingsdalssiden må man gjennom bompengeringen for å kjøre gjennom tunnelen til sentrum.

## Bildegalleri

## Trafikkutvikling
Årsdøgntrafikken i tunnelen siden 2010:

## Flygeblad 1968

## Referanser


## Eksterne lenker
* Vegvesenets [vegkart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'1_1))/@-29000,6731801,10/vegobjekt:82290711:008ec2:67)
* Artikkel om svevestøv, med data fra bl.a. Løvstakktunnelen
* The World's Longest Tunnel Page
Liljeholmen (bydelsområde)

**Liljeholmen** er et tidligere bydelsområde i Söderort i Stockholm som omfattet bydelene  Liljeholmen, Aspudden, Gröndal, Midsommarkransen, Västberga samt en mindre del av bydelen Hägersten. 

1. januar 2007 ble Liljeholmen slått sammen med bydelsområdet Hägersten, og utgjør i dag bydelsområdet Hägersten-Liljeholmen.

## Eksterne lenker
* 
* Liljeholmen
Maria-Gamla stan (bydelsområde)

**Maria-Gamla stan** var frem til 1. januar 2007 et bydelsområde i Stockholms innerstad med om lag 62&nbsp;000 innbyggere. Bydelsområdet omfattet bydelene Gamla stan, Riddarholmen, Långholmen, Reimersholme og vestre Södermalm (vest for Götgatan) ned mot Hornstull. I tillegg inngikk øygruppen Årsta holmar, som ligger i bydelen Årsta, som for øvrig ikke tilhørte Maria-Gamla stan.

1. januar 2007 gikk Maria-Gamla stan sammen med Katarina-Sofia og dannet bydelsområdet Södermalm.

## Eksterne lenker
* 
* Maria-Gamla stan
Helen Mirren

**Helen Mirren** (født **Helen Lydia Mironoff**; 1945) er en britisk skuespiller. Hennes mest profilerte rolle er som politietterforsker Jane Tennison i serien *Den mistenkte* (*Prime Suspect*), som ble vist på NRK i Norge. Hun har også spilt rollen som både Elisabeth I (TV-serie) og Elisabeth II (film *[[The Queen]]*).

For sin rolle som Mrs. Wilson i filmen *[[Gosford Park]]*, ble hun i 2001 Oscar-nominert i kategorien beste kvinnelige birolle. Mirren mottok en Oscar for beste kvinnelige hovedrolle under den 79. Oscar-utdelingen for sin rolle i *[[The Queen]]*.

I 2003 ble Mirren utnevnt til *Dame Commander* av Order of the British Empire og har således blitt opphøyet i ridderstanden og har rett til å føre tiltaleformen *[[dame]]* foran sitt navn.

## Personlig
I 1980-årene var hun samboer med skuespilleren Liam Neeson. Etter at de møtte hverandre under innspillingen av Excalibur – kongens sverd i 1981. Mirren ble en amerikansk statsborger i 2017, og kunne for første gang avlegge en stemme ved det amerikanske valget i 2020. https://www.tahoedailytribune.com/news/oscar-winner-tahoe-resident-helen-mirren-casts-1st-american-vote

I desember 2011 ledet Mirren Fredspriskonserten sammen med Rosario Dawson.

## Filmografi (utvalg)

## Referanser




## Eksterne lenker
* 
*
Rinkeby (bydelsområde)

**Rinkeby** er et tidligere bydelsområde i Västerort i Stockholm som omfattet bydelen med samme navn.

1. januar 2007 ble bydelsområdet slått sammen med Kista, og dannet det nye bydelsområdet Rinkeby-Kista.

## Se også
*Rinkeby (snevrere geografisk inndeling)
*Rinkeby tunnelbanestasjon

## Eksterne lenker
*
Kungsholmen (bydelsområde)

**Kungsholmen** er et bydelsområde i Stockholm kommune som består av bydelene Kungsholmen, Stadshagen, Kristineberg, Fredhäll, Marieberg, Lilla Essingen og Stora Essingen.

Kungsholmens bydelsområde har ca. 53 000 innbyggere.

## Eksterne lenker
* 
* Kungsholmen
Norrmalm (bydelsområde)

**Norrmalm** er et bydelsområde i Stockholms innerstad som omfatter bydelene  Norrmalm, Vasastaden og Skeppsholmen samt en mindre del av bydelen Östermalm. Området begrenses av Strömmen i sør og Brunnsviken i nord. Det bor godt og vel 61&nbsp;000 personer i bydelsområdet.

Ved Gustav Adolfs Torg lå Hotell Rydberg fra 1857&ndash;1914. Det var en periode et av Stockholms mer kjente underholdningsetablissemang og ble besøkt blant annet av journalister og forfattere. Blant disse var Hjalmar Söderberg, Albert Engström, Emil Norlander og Hasse Z. Hotellet ble revet i 1914 for å gi plass til Skandinaviska Bankens palats.

## Referanser


## Eksterne lenker
* 
* Norrmalms stadsdelsområde
Skärholmen (bydelsområde)

**Skärholmen** er et bydelsområde i Söderort i Stockholm med drøyt 31&nbsp;000 innbyggere. Bydelsområdet omfatter bydelene Bredäng, Sätra, Skärholmen og Vårberg. 

## Eksterne lenker
* 
*  Skärholmen
Spånga-Tensta (bydelsområde)

**Spånga-Tensta** er et bydelsområde i Västerort i  Stockholm med ca. 34&nbsp;500 innbyggere og omfatter bydelene Bromsten, Flysta, Solhem, Lundby,  Sundby og Tensta. Det sistnevnte området ble bygd under det såkalte millionprogrammet.

## Eksterne lenker
* 
* Hjemmesider for bydelsområdet Spånga-Tensta
Vantör (bydelsområde)

**Vantör** er et tidligere bydelsområde i Söderort i Stockholm med ca. 35 000  innbyggere. Det omfattet bydelene Bandhagen, Högdalen, Örby, Rågsved og Hagsätra.

Hoveddelen av Vantör består av rekkehus som vokste fram i takt med utbyggingen av tunnelbanen i 1950- og 1960-årene. Unntaket er villabydelen Örby, der utbyggingen begynte på slutten av 1800-tallet og begynnelsen av 1900-tallet.

1. januar 2007 ble Vantör slått sammen med bydelsområdet Enskede-Årsta, til det som i dag er bydelsområdet Enskede-Årsta-Vantör.
Älvsjö (bydelsområde)

**Älvsjö** er et bydelsområde i Söderort i Stockholm med ca.  innbyggere. Bydelsområdet omfatter bydelene Herrängen, Långbro, Långsjö, Älvsjö, Solberga, Örby Slott og Liseberg.

## Eksterne lenker
* 
* Älvsjö
Östermalm (bydelsområde)

**Östermalm** er et bydelsområde i Stockholms innerstad med ca. 61&nbsp;000 innbyggere. Det omfatter bydelene Östermalm, Hjorthagen, Ladugårdsgärdet, Djurgården og Norra Djurgården. 

## Eksterne lenker
* 
* Östermalm
Wellingborough (distrikt)

**Wellingborough** er et administrativt distrikt i Northamptonshire i England. Det har navn etter administrasjonssenteret Wellingborough. 

Distriktet ble opprettet 1. april 1974 ved sammenslåing av Wellingborough og Wellingborough landdistrikt. Distriktet dekker et areal på 163,04 km² og hadde 75&nbsp;356 innbyggere i 2011.

## Steder i distriktet
* Bozeat
* Earls Barton, Easton Maudit, Ecton
* Finedon
* Great Doddington, Great Harrowden, Grendon
* Hardwick
* Irchester, Isham
* Little Harrowden
* Mears Ashby
* Orlingbury
* Strixton, Sywell
* Wellingborough, Wilby, Wollaston

## Referanser
Skarpnäck (bydelsområde)

**Skarpnäck** er et bydelsområde i Söderort i Stockholm med ca. 40 000 innbyggere. Bydelsområdet omfatter bydelene Bagarmossen, Björkhagen, Enskededalen, Flaten, Hammarbyhöjden, Kärrtorp, Orhem, Skarpnäcks Gård og Skrubba.

## Eksterne lenker
* 
* Skarpnäck
South Northamptonshire

**South Northamptonshire** er et administrativt distrikt i Northamptonshire i England. Administrasjonssenteret er Towcester. 

Distriktet ble opprettet 1. april 1974 ved sammenslåing av Brackley, Brakcley landdistrikt, Towcester landdistrikt og deler av Northampton landdistrikt. Det meste av distriktet er landsbygd; den største byen er Brackley med omkring 13&nbsp;000 innbyggere (2005). Distriktet dekker et areal på 634,02 km² og hadde 85&nbsp;189 innbyggere i 2011.

## Steder i distriktet
*Abthorpe, Adstone, Ashton, Aston le Walls, Aynho
*Blakesley, Blisworth, Boddington, Brackley, Bradden, Brafield-on-the-Green, Bugbrooke
*Castle Ashby, Chacombe, Charlton, Chipping Warden, Cogenhoe, Cold Higham, Cosgrove, Courteenhall, Croughton, Culworth
*Deanshanger, Denton
*Easton Neston, Edgcote, Evenley, Eydon
*Farthinghoe
*Gayton, Grafton Regis, Grange Park, Greatworth, Greens Norton
*Hackleton, Harpole, Hartwell, Helmdon, Hinton-in-the Hedges
*Kings Sutton, Kislingbury
*Litchborough, Little Houghton
*Maidford, Marston St Lawrence, Middleton Cheney, Milton Malsor, Moreton Pinkney
*Nether Heyford, Newbottle
*Old Stratford, Overthorpe
*Pattishall, Paulerspury, Potterspury
*Quinton
*Radstone, Roade, Rothersthorpe 
*Shutlanger, Silverstone, Slapton, Stoke Bruerne, Sulgrave, Syresham
*Thenford, Thorpe Mandeville, Tiffield, Towcester
*Upper Heyford
*Wappenham, Warkworth, Weedon Lois, Weston, Whiston, Whitfield, Whittlebury, Wicken, Woodend
*Yardley Gobion, Yardley Hastings

## Referanser


## Eksterne lenker
*
West Lindsey

**West Lindsey** er et administrativt distrikt i Lincolnshire i England. Administrasjonssenteret er Gainsborough. 

Distriktet ble opprettet 1. april 1974 ved sammenslåing av Gainsborough, Market Rasen, Caistor landdistrikt, Gainsborough landdistrikt og Welton landdistrikt. Hele dette området lå tidligere i grevskapet Lindsey. Distriktet dekker et areal på 1155,72 km² og hadde 89&nbsp;250 innbyggere i 2011.

West Lindsey grenser mot North Lincolnshire og North East Lincolnshire i nord, East Lindsey i øst, Noth Kesteven og Lincoln i sør og Nottinghamshire i vest. 

## Steder i distriktet
* Cherry Willingham
* Gainsborough
* Market Rasen
* Nettleham
* Welton

## Referanser


## Eksterne lenker
*
Västerort

**Västerort** er et av de tre hovedområdene som Stockholm kommune består av. De to øvrige er Innerstaden og Söderort. Västerort består hovedsakelig av de områdene som i 1916 (daværende Bromma sokn) og 1949 (daværende Spånga sokn og Hässelby Villastads *municipalsamhälle*) ble inkorporert i Stockholm. Gjennom mindre grenseendringer har bl.a. deler av kommunene Järfälla og Sollentuna kommet til senere.

Västerort består av følgende bydelsområder:
* Bromma
**Bromma lufthavn
* Hässelby-Vällingby
* Rinkeby-Kista
* Spånga-Tensta

## Eksterne lenker
*
Sovjetunionens kommunistiske parti

**Sovjetunionens kommunistiske parti** (**SUKP**) var Sovjetunionens statsbærende parti og moderpartiet for den internasjonale kommunistbevegelsen inntil 1960-tallet, da maoismen og eurokommunismen ble selvstendige retninger. Fra før var trotskismen (etter Lev Trotskij) en egen retning i opposisjon til det stalinistiske sovjetiske kommunistpartiet, men uten et internasjonalt sentrum.

På samme måte oppstod titoismen ved bruddet mellom den jugoslaviske kommunistlederen Josip Broz Tito og sovjetlederen Stalin.

SUKP oppstod som en fløy av Det russiske sosialdemokratiske arbeiderpartiet (RSDAP) i 1903, den såkalte bolsjevikfløya under ledelse av Vladimir Lenin. Etter 1912 ble bolsjevikene stadig mer uavhengige av resten av partiet, og opererte i stor grad som eget parti, under namnet RSDAP(b). 

Den 7. november 1917 tok bolsjevikene makta i hovedstaden Petrograd ved et væpna kupp (oktoberrevolusjonen) mot Kerenskijs regjering (tsarveldet hadde blitt styrtet i februar). I 1918 skiftet partiet navn til Det russiske kommunistpartiet (bolsjevikene), RKP (b). Alle partier som ville være med i Den kommunistiske Internasjonalen som ble dannet i 1919, måtte etter 1920 skifte navn og kalle seg «kommunistisk». Det norske Arbeiderpartiet var medlem i Komintern til 1923, men nektet å skifte navn. Et mindretall brøt ut og etablerte Norges Kommunistiske Parti.

Etter borger- og intervensjonskrigen, gikk de kommunistiske sovjetrepublikkene (den russiske, den hviterussiske, den ukrainske, osv.) sammen i Unionen av sosialistiske sovjetrepublikker (USSR/SSSR/Sovjetunionen) i 1922. Fra da av kalte partiet seg Sovjetunionens Kommunistiske Parti (SUKP); på norsk ble det gjerne kalt Det sovjetiske kommunistpartiet.

Partiet ble oppløst i 1991, sammen med staten det skapte. Arvtakeren er Den russiske føderasjons kommunistparti, KPRF. Dette partiet har tidvis hatt stor oppslutning i det etterkommunistiske Russland, fordi mange er blitt skuffet over utviklingen siden Sovjetunionens fall.

SUKPs ungdomsorganisasjon het Komsomol.

## Navn
* Bolsjevik-fraksjonen vokste frem innenfor RSDAP som en de facto politisk blokk adskilt fra mensjevikene. 
* Det Russiske Sosialdemokratiske Arbeiderparti ble formelt splittet i 1912. Fra da av var bolsjevikene kjent som RSDAP (bolsjevikene), RSDAP (b). (Russisk: Росси́йская Социал-демократи́ческая Рабо́чая Па́ртия (большевико́в) , РСДРП(б)).
* I 1918 tok partiet navnet Russlands Kommunistparti (bolsjevikene). (Russisk:Росси́йская Коммунисти́ческая Па́ртия (большевико́в) , РКП(б)).
* I 1925 ble partiet omdøpt til All-Unions Kommunistpartiet (bolsjevikene) (Russisk: Всесою́зная Коммунисти́ческая Па́ртия (большевико́в) , ВКП(б)).
* I 1952 ble partiet omdøpt til Sovjetunionens kommunistiske parti. 

## Liste over generalsekretærer i Sovjetunionens kommunistiske parti

## Se også
*Politbyrået i Sovjetunionen
*Sovjetunionens statsminister
*Det øverste sovjet

## Fotnoter

## Referanser


## Eksterne lenker
*
Flintholm

**Flintholm** er en bydel på Frederiksberg, som grenser opp mot Vanløse i Københavns kommune.

Bydelen har navn etter gården Flintholm. Jacob Flint kjøpte jorden på auksjon fra Ladegården i 1765. Gården ble senere en lystgård, som etter hvert kom i Frederiksberg kommunes eie og ble tatt i bruk som lasarett, senere reservehospital. I 1895 bygde kommunen gasskraftverk. Hospitalet ble nedlagt og gården revet da kommunen utvidet gasskraftverket i 1945.

Produksjonen ved gasskraftverket opphørte i 1964, og i 2004 ble gasskraftverket revet for å utvikle bydelen for bolig-, kontor- og lagerformål. Det eneste som står igjen etter gasskraftverket er den gule direktørboligen, oppført i 1908, som er tatt i bruk som foreningshus.

Den nåværende Flintholm stasjon åpnet i 2004 og er en av Danmarks mest trafikkerte stasjoner.

## Referanser
Oksefjorden (Tvedestrand)

**Oksefjorden** er en fjord i  Tvedestrand kommune i Aust-Agder, og er en del av sjøveien fra Skagerrak til Tvedestrand. Den ytre delen av fjorden følger grensa mellom Tvedestrand og Arendal kommuner. Mesteparten av fjorden ligger mellom Borøya i øst og Tverrdalsøya i vest. Den har innløp ved Oksefjorden fyr sør for Borøya og går nordover og nord for Tverrdalsøya til innløpet av Tvedestrandfjorden. Den totale lengden til fjorden er rundt 5 kilometer. På vestsida av Tverrdalsøya ligger Eikelandsfjorden.

Den største tettbebyggelsen ved Oksefjorden er Utgardsstranda på Borøya, like ved innløpet til fjorden. 

## Referanser
Fairbanks North Star Borough

**Fairbanks North Star Borough** er en bykommune i den amerikanske delstaten Alaska. Det ligger i de sentrale og vestlige delene av delstaten, med grenser til Yukon-Koyukuk Census Area i vest og nord, Southeast Fairbanks Census Area i sørøst og mot Denali Borough i sørvest.

Bykommunens totale areal er  kvadratkilometer, hvorav 201 km² er vann. Den har  innbyggere (2010), og administrasjonssenteret er byen Fairbanks.  

Området ble etablert som valgdistriktet Fairbanks i 1958, og omfattet da også den sørlige delen av Southeast Fairbanks Census Area. Det hadde et samlet areal på . 

I 1964 ble den nordlige delen organisert som en bykommune, og fikk navnet Fairbanks North Star, mens den sørøstlige delen forble uorganisert. 

## Referanser

## Eksterne lenker
*
Granada

**Granada** er en by og kommune i det sørøstlige Spania. Byen er hovedstad i provinsen Granada. Kommunen har  innbyggere (2021). Den er særlig kjent for slottet Alhambra fra da maurerne styrte denne delen av Spania. Festningen står i dag på UNESCOs verdensarvliste og er en av landets største turistattraksjoner.

Universitetet i Granada, som ble grunnlagt i 1531 av den tysk-romerske keiser Karl V, er et av de fremste i Spania.

## Historie
Allerede på 600-tallet f.Kr. bodde fønikiske, karthagenske og greske nybyggere i området. På 400-tallet f.Kr. bodde iberere i byen Ilturir, på det sted der Granada i dag ligger. Romerne okkuperte området i  193 f.Kr. Etter det vestromerske rikets fall i 476 e.Kr. lød området under visigoterne med sete i Toledo og i 711 ble området invadert av maurerne, som gav byen navnet Elvira.

Under Granadamassakeren i 1066 ble det meste av Granadas jødiske befolkning drept av en muslimsk mobb. På 1200- og 1300-tallet var byen sentrum for vitenskap, kultur og kunst. Det var på denne tiden, i tiden mellom 1248 og 1354, at Alhambra ble bygd.

Granada var arabernes siste utpost i Spania. Den 2. januar 1492 ble de beseiret av kong Ferdinand II og dronning Isabella I som fordrev dem fra byen.

## Referanser


## Eksterne lenker
* 
* Granadas turistkontor
The Queen

***The Queen*** er en britisk film fra 2006, skrevet av Peter Morgan, og med Helen Mirren i hovedrollen som den britiske dronning Elizabeth II. Filmen handler om forholdet mellom den britiske dronningen og statsminister Tony Blair etter Lady Dianas bortgang i 1997.

Filmen ble nominert til seks Oscar under den 79. Oscar-utdelingen for «beste film», «beste regi», «beste originale filmmusikk», «beste kostymedesign» og «beste originalmanus» i tillegg til «beste kvinnelige hovedrolle» (Helen Mirren) som filmen vant prisen for.

*The Queen* ble i sin helhet spilt inn på det skotske høylandet, i London og ved Halton House i Buckhamshire.

## Rolleliste
* Helen Mirren – Dronning Elizabeth II 
* Michael Sheen – Tony Blair 
* James Cromwell – Prins Philip 
* Alex Jennings – Prins Charles 
* Helen McCrory – Cherie Blair 
* Sylvia Syms – Dronningmoren

## Priser
British Independent Film Awards 2006:
* Nominert: Beste britiske uavhengige film
* Nominert: Beste regi – Stephen Frears
* Nominert: Beste skuespillerinne – Helen Mirren
* Nominert: Beste manus – Peter Morgan
* Nominert: Beste tekniske utførelse – Alan MacDonald (productionsdesign)
* Nominert: Beste tekniske utførelse – Daniel Phillips (sminke)

Filmfestivalen i Venezia 2006:
* Nominert: Den gyldne løve
* Vant: Beste skuespillerinne – Helen Mirren
* Vant: Beste manus – Peter Morgan

Bergen internasjonale filmfestival 2006:
* Vant: Publikumsprisen

## Eksterne lenker
* 
* 
* Om ''The Queen'' på Filmweb
Norges Kristelige Student- og Skoleungdomslag

**Norges Kristelige Student- og Skoleungdomslag** (**NKSS**), ofte bare kalt **Laget**, er en norsk, kristen ideell organisasjon for studenter og elever. Kjernevirksomheten er *studentlag* og *skolelag*. Disse er selvstendige lag drevet av elever og studenter, som samles for å dele kristen tro i hverdagen. Organisasjonens visjon lyder: «Vi vil gjøre Jesus kjent på alle skoler og studiesteder så han blir trodd, elsket og etterfulgt.»

Laget har (per 2025) rundt 230 lokallag og 4000 medlemmer. Bak seg har de tusenvis av agsvenner som støtter dem økonomisk og gjennom frivillighet. Organisasjonens virksomhet finansierer gjennom medlemsavgifter, statsstøtte og økonomisk støtte fra såkalte «lagspillere».

__TOC__
## Historikk
NKSS ble stiftet i 1924, og det vises til to ulike årsaker. Kirkestriden gjorde at en gruppe studenter brøt med Norges Kristelige Studentforbund. Samtidig ønsket studentlagsformann Gunnvald Kvarsteins en åndelig fornyelse blant sine kristne medstudenter. 

Organisasjonen utvidet seg raskt. Allerede høsten 1924 ble Oslo Kristelige Gymnasiastlag stiftet og tilsluttet Studentlaget som selvstendig lag. Stadig nye lag sluttet seg til. I 1932 var organisasjonen blitt så stor at det krevdes fastere organisering og man så seg i stand til å ansette, i deltid, en sekretær for to år. Carl Fr. Wisløff fikk stillingen.. På samme tid ble det dannet et landsråd for alle de tilsluttede lagene og landsrådet skulle bygge på evangelisk-luthersk grunn. Denne lutherske forankring i toppleddet har ikke vært til hinder for å ville samle kristne studenter og skoleungdom fra ulike kirkesamfunn. 

Laget er også en del av den internasjonale lagsbevegelsen International Fellowship of Evangelical Students (IFES).

## Generalsekretærer
* 1932–1933: Carl Fr. Wisløff
* 1934–1943: Hans Høivik
* 1943–1947: Olav Egeland
* 1947–1954: Sverre Magelsen
* 1954–1961: Arthur With
* 1961–1967: Leif M. Michelsen
* 1967–1975: Einar Solli
* 1975–1987: Anfin Skaaheim
* 1987–1998: Jens-Petter Johnsen
* 1998–2010: Kåre Rune Hauge
* 2011–2015: Tor Erling Fagermoen
* 2016–2025: Karl-Johan Kjøde
* 2025–: Anne Lin Hynnekleiv

## Tidsskrift og forlag
Laget har gitt ut *[[Credo Studentmagasin]]* fra 1933 og samme år ble også Credo Forlag etablert.

Det er gitt ut to jubileumsbøker, ved 70-årsjubileet og 100-årsjubileet.
* Vidar Kristensen: *Lagsfolk – Norges Kristelige Student- og Skoleungdomslag 1924–1994*
* Karl-Johan Kjøde: *Laget – Norges Kristelige Student- og Skoleungdomslag 1924-2024*

## Litteratur

* 
* 
* 

## Referanser


## Eksterne lenker
* 
* 
* Nettside IFES
Vanløse

**Vanløse** er en bydel i København med  innbyggere pr. 1. januar 2011.
Bydelens utvikling skjøt fart etter at befestningen av København ble oppgitt i 1855, og ble ytterligere interessant for tilflyttere og forretninger etter at jernbanestasjonen ble opprettet i 1898. Etter at Vanløse ble innlemmet i København i 1901, hvor det var 1 010 innbyggere innenfor grensene, ble det utlyst en byplankonkurranse, som i grove trekk har gjort bydelen til hva den er idag. 

Vanløse er Københavns minste bydel, og var frem til 1901 en del av Brønshøj, som sammen med Husum utgjør den nordlige grense. I øst og vest grenser Vanløse opp mot henholdsvis Frederiksberg og Rødovre, og Damhusengen og Damhussøen utgjør en naturlig skillelinje i øst og syd mellom Rødovre og Valby.

I dag fremstår Vanløse som et trafikknutepunkt med god forbindelse til resten av København via S-tog og Metro. I Vanløse bydel ligger S-togstasjonene Vanløse, Islev, Jyllingvej, samt stasjonene Flintholm og Grøndal, som "deles" med Frederiksberg. Således har Vanløse også to metrostasjoner; Flintholm, med overgang til Ringbanen og tog til Ballerup/Frederikssund og Østerport/Klampenborg, og Vanløse, som er endestasjon for metrolinjene M1 og M2.

## Referanser
North Lincolnshire

**North Lincolnshire** er et administrativt distrikt med status som enhetlig myndighet i Lincolnshire i England. Det ligger på sørsiden av Humber, og består for det meste av jordbruksområder på begge sider av elven Trent. Administrasjonssenteret er Scunthorpe. 

Distriktet ble opprettet 1. april 1996. Da grevskapet Humberside ble avskaffet ble distriktene Glanford og Scunthorpe, samt den sørlige delen av Boothferry, slått sammen. Distriktet dekker et areal på 846,31 km² og hadde 167&nbsp;446 innbyggere i 2011.

## Steder i distriktet

*Alkborough, Althorpe, Amcotts, Appleby
*Barrow Haven, Barrow upon Humber, Barnetby-Le-Wold, Barton on Humber, Bonby, Bottesford, Brigg, Broughton, Burringham, Burton upon Stather
*Cadney, Coleby, Crowle, Croxton
*Ealand, East Butterwick, East Halton, Eastoft, Elsham, Epworth, Epworth Turbary
*Flixborough, Fockerby
*Gainsthorpe Garthorpe, Goxhill, Gunness
*Hibaldstow, Howsham
*Keadby, Kingsforth, Kirmington, Kirton in Lindsey
*Manton, Melton Ross, Messingham, Mill Place
*New Holland, North Killingholme
*Redbourne
*Sandtoft, Santon, Saxby All Saints, Scawby, Scunthorpe, South End, South Killingholme, Sturton
*Thornton Curtis
*Ulceby, Ulceby Skitter
*Walcot, West Butterwick, West Halton, Whitton, Winteringham, Winterton, Wootton, Worlaby,  Wrawby,  Wressle
*Yaddlethorpe

## Referanser


## Eksterne lenker
*
Rolf Kjøde

**Rolf Kjøde** (født 1959) er en norsk teolog som var generalsekretær i Normisjon fra 2003 til 2014. Han kom fra en stilling som internasjonal leder i samme organisasjon, og gikk til jobb som leder for Kurs– og oppdragsvirksomheten ved NLA Høgskolen. Kjøde er førstelektor ved NLA og underviser i de teologiske programmene.

Tidligere har han jobbet som rektor ved Lagets Bibel- og Evangeliseringssenter, Hald i Mandal. Før det jobbet han som studentprest i Bergen, også da for Laget.

## Referanser


## Eksterne lenker
* Bilde av Rolf Kjøde
North East Lincolnshire

**North East Lincolnshire** er et administrativt distrikt med status som enhetlig myndighet i Lincolnshire i England. Administrasjonssenteret er Grimsby. 

Det ble opprettet 1. april 1996, da grevskapet Humberside ble avskaffet, ved at Cleethorpes og Great Gimsby ble slått sammen. Distriktet dekker et areal på 191,84 km² og hadde 159&nbsp;616 innbyggere i 2011.

## Steder i distriktet
*Ashby cum Fenby, Aylesby
*Barnoldby le Beck, Beelsby, Bradley, Brigsley
*Cleethorpes
*East Ravendale
*Great Coates, Grimsby
*Habrough, Hatcliffe, Healing, Humberston
*Immingham, Irby upon Humber
*Laceby, Little Coates
*New Waltham 
*Old Clee
*Scartho, Stallingborough
*Waltham, Weelsby, Wold Newton

## Referanser


## Eksterne lenker
*
Liste over verdens eldste personer

**Verdens eldste personer** er en liste over noen av de personer som har levd lengst i verden. Detaljer om personene finnes på de respektive sider. 
Fra 15. september 2017 og inntil  sin død 21. april 2018, var Nabi Tajima fra Japan den siste gjenlevende født i det 19. århundre.

## Dokumentert alder



## Alder ikke bekreftet
* Christian Jacobsen Drakenberg♂, døde i 1772, påstått 145 år gammel
*♀, døde i 2015, påstått  år gammel
*Cruz Hernández♀ døde i 2007, påstått  år gammel
*Benito Martínez♂ døde i 2006, påstått , ca. 119,  eller  år gammel
*♂  døde i 2014, påstått  år gammel
*Shigechiyo Izumi♂ døde i 1986, påstått  eller ca.  år gammel
*Xu Yun♂ døde i 1959, påstått  år gammel
*♀ døde i 2003, påstått  eller ca.  år gammel
*Fauja Singh, indisk løper og verdens eldste maratonløper, født 1. april 1911, døde i en trafikkulykke 14. juli 2025, 114 år gammel.
* Nasser bin Radan Al Rashid Al Wadaei, Saudi-Arabia, døde 11. januar 2026, påstått 142 år gammel.

## Se også
* Liste over verdens eldste menn
* Liste over verdens eldste kvinner
* Liste over Norges eldste personer
* Superhundreåring

## Referanser
Københavns hovedbanegård

**Københavns hovedbanegård** (kalles også **København H** og **Hovedbanegården**) er hovedjernbanestasjonen i København, og et av de viktigste knutepunktene i regionen. Den blir betjent av alle regional- og nasjonale og internasjonale fjerntog på Sjælland, og av alle S-togslinjene unntatt linje F (Ringbanen). Den første stasjonen på stedet ble åpnet 1847, dagens stasjon ble åpnet 1. desember 1911. 

Københavns hovedbanegård skal være den største jernbanestasjonen i Danmark. Den ligger mellom Tivoli, SAS Radisson Royal Hotel og Istedgade. Mye av trafikken på den danske jernbanen går herfra. Reisende med båt fra Oslo med landgang på Dampfærgevej 30 kommer lettest til Hovedbanegården ved å bruke Nordhavn stasjon. 

Stasjonsbygningene ble fredet 31. desember 1983. En omfattende restaurering av bygningen begynte i 2004 og ble fullført i 2008.

Før 2018 finnes det ikke Metro nær hovedbanegården, jernbanepassasjerer kan skifte til Metro på Ørestad stasjon eller Nørreport stasjon.

## Referanser


### Litteratur
* 

## Eksterne lenker
* 
* Om Københavns første og andre stasjon
* DSBs kjøreplaner
Nørreport stasjon

**Nørreport** er en større Metro- og jernbanestasjon midt i København sentrum, som også betjenes av S-toget. Nørreport er en travel stasjon i rushtiden. Om en ankommer København i rushet, kan det være lurt å stige av toget på Hovedbanegården. Stasjonen er oppkalt etter den nedrevne byport Nørreport fra 1857.

## Historie
Stasjonen ble åpnet 1. juli 1918 som del av tunnelforbindelsen mellom Københavns hovedbanegård og Østerport. De første S-togene stoppet først etter den 15. mai 1934 ved stasjonen. 19. oktober 2002 ble Metro innviet. Den firesporede "gamle" stasjonen, som gikk i retning nord-syd, ble forbundet med den nye med nyanlagt tunnel. Metrostasjonen var til 29. mai 2003 endestasjon for linjene M1 og M2, før  til Frederiksberg ble åpnet. Fra høsten 2011 til 2014 foregår en større fornyelse av Nørreport.

## Metrostasjon
Den underjordiske t-banestasjonen **Nørreport** ligger under den mest kjente *Nørreport Station*. Stasjonen blir betjent av linjene M1 og M2 av Københavns metrosystem.

Stasjonen ble den 19. oktober 2002 åpnet for den nybygde strekningen Vestamager–Nørreport. Det finnes omstigningmuligheter til flere busslinjer, S-tog og fjern- og regionaltog, og det er en egen oppgang til Torvehallerne. 

|}

## Referanser


## Eksterne lenker
*
Nyrestein

**Nyrestein** eller **nyresten**, er opphopninger av salter (kalsiumfosfat, kalsiumoksalat, urinsyre eller cystein) utskilt fra urinen, og oppstår i nyrene eller i nyrebekkenet. Mange nyresteiner er små nok til å kunne passere ut gjennom urinveiene av seg selv. Er de større enn 5 mm er det ofte på sin plass med knusing av stenen, f.eks med sjokkbølger. Som oftest forlater nyresteinen kroppen gjennom vannlatingen.

## Forekomst
I løpet av ett år vil omtrent 2 av 1000 personer oppleve dette. Opptil 10% blant menn, og 5% blant kvinner  vil få nyrestein i løpet av livet.  Av de som får nyrestein, vil 50% ha fått nytt anfall innen 5 år og 70% innen 20 år. Den aldersgruppen som rammes hyppigst, er 30-50 år. Det er overhyppighet av sykdommen i varme strøk, og hos personer med stillesittende arbeid.

## Nyresteinsanfall
Nyrestein er vanligvis asymptomatisk inntil urinstrømmen eventuelt blokkeres. Nyresteinen kan sette seg fast i urinlederen og skape et såkalt nyresteinsanfall, som kan være svært smertefullt. Man kan få heftige, takvise smerter på ene siden i ryggen eller i siden ofte med utstrålende smerter ned mot lysken. Smertene er ofte så kraftige at man blir blek og kaldsvettende. Kvalme er også vanlig, og noen kaster opp. Under smerteanfall kan det være vanskelig å sitte stille, og man føler for å bevege seg rundt. Noen ganger kan blod ses i urinen. Smertene kommer først og fremst fra nyresteinens tilstedeværelse i urinlederen, og ikke &ndash; som mange tror &ndash; fra urinrøret eller genitalienes nedre områder. Under anfallet vil oftest trykket i urinveien opp til nyret øke, og kan ved langvarig anfall skade nyrefunksjonen.

## Behandling
Lege vil under nyresteinsanfall kunne gi medisiner som døyver smertene. Ofte brukes et medikament som virker smertestillende og avslappende på muskulaturen i urinveien, og som samtidig reduserer urinproduksjonen og minsker hevelsen rundt nyresteinen (slik urinen kan passere og trykket opp mot nyret blir normalt). 

Hvis nyresteinen er større enn 5 til 6 mm i diameter, vil man som oftest trenge en form for behandling for å få den fjernet. Dette kan gjøres ved hjelp av behandling i en «steinknuser». Pasienten plasseres i et kar med vann med form som ellipsoide med steinen i det ene brennpunktet og en innretning som gir plutselig trykkendring i det andre brennpunktet. 

Det kan også gjøres et inngrep hvor et rør med ståltråd som kan danne et "bur" når ståltrådene skyves ut av røret. Når røret føres opp i urinveiene, kan ståltrådene legges rundt steinen, som kan trekkes ut med røret. 

Operasjon kan også være aktuelt dersom steinen er stor eller sitter vanskelig til.

## Referanser


## Eksterne lenker
* Nyrestein &ndash; Lommelegen.no
Hans Olav Fekjær

**Hans Olav Fekjær** (1940–2022) var en norsk psykiater som hadde spilleavhengighet og rus som sitt spesialområde. Han utgav flere bøker innen sitt fagfelt. 

Fekjær ble cand.med. ved Universitetet i Oslo i 1966 og godkjent psykiater i 1974 etter spesialistutdannelse ved Ullevål universitetssykehus og Dikemark sykehus. Han var ansatt som lege i Oslo kommune fra 1968 til 1998, deriblant som overlege ved Miljøetaten og overlege hos Blå Kors Senter fra 1998 til 2006. Fra 2000 hadde han, sammen med psykolog Marianne Hansen, hovedansvaret for en nyopprettet avdeling for behandling av spilleavhengige ved Blå Kors Norge.   

Han var med i styret for Norsk psykiatrisk forening og Norsk forening for rus- og avhengighetsmedisin. I 2000 var han en av initiativtakerne til opprettelsen av Norsk forening for pengespillproblematikk (NPFP) og var foreningens første leder. I studietiden var han formann i Sosialistisk Studentlag i Oslo, Studentenes fellesutvalg i Oslo og Studenttinget i Oslo.  

Han utga flere bøker, deriblant *Ny viten om alkohol* (1980), *Alkohol og narkotika, myter og virkelighet* (1987), *Spillegalskap – vår nye landeplage* (2002) og *RUS – bruk, motiver, skader, behandling, forebygging, historikk* (2004)*.* Sistnevnte har vært et sentralt lære- og standardverk innen rusfeltet og kommet i oppdaterte versjoner flere ganger. Han skrev i tillegg kapitler i flere andre bøker.

Fekjær mottok flere priser, deribalt Folkeopplysningsprisen (2002), Scharffenbergprisen og pris fra Fagrådet innen rusfeltet i Norge.

## Familie
Fekjær giftet seg i 1965 med sosiolog/demograf Turid Noack. Han var far til professor Silje Bringsrud Fekjær og statistiker og forsker Harald Weedon-Fekjær.

## Referanser


## Eksterne lenker
* Prisvinner og psykiater Hans Olav Fekjær er død - Rusfeltets hovedorganisasjon 21. april 2022 
* Helge Waal: ''Hans Olav Fekjær'' - Tidsskrift for Den norske legeforening 13. juni 2022
Gaupen-Henger

**Gaupen-Henger A/S** er en norsk produsent av tilhengere og andre trekkvogner for personbiler og lastebiler, som blant annet dyretransport, båttransport og vanlig lastetilhengere. Firmaet holder til i Ringsaker i Innlandet og startet i 1973.

## Eksterne lenker
*